Процес-пространство
„Процес-пространство“ е международен фестивал за съвременно изкуство, който традиционно се провежда през юни всяка година в Балчик. Първото му издание датира от 1991 г. и дългогодишен директор е неговият основател, художникът и теоретик Димитър Грозданов. Отворен е за всички видове изкуства, включително музика, театър, перформънс, мултимедия.

За първата проява е бил поканен Кристо, който изпраща свои саморъчно подписани плакати, станали впоследствие експонати. През 2011 г. по повод 20-а издание на фестивала в София е организирана ретроспектива 20 години фестивал „Процес – пространство“

2004 г. 
Темата на фестивала през 2004 г. е „Пещера – камък – печка“. През същата година както български участници, така и артисти от САЩ, Северна Македония, Турция и Гърция ще творят 15 дни.

2019 г. 
В рамките на „Пловдив – Европейската столица на културата 2019“, под мотото „Отношения без форма“, се провежда XXIX издание на „Процес-Пространство“, от 18 май до 15 юни 2019 г.

Външни препратки 

 Сайт на Милена Стамболийска, международен координатор на Фестивал „Процес-Пространство“ 

Фестивали на изкуствата в България
Фестивали в Балчик
Основани в България през 1991 година